MK sēdes protokollēmuma projekts 22-TA-3619
Izdrukāts 29.07.2026. 22.46 - 5.0 Redakcija
Ministru kabineta sēdes protokollēmums

Noteikumu projekts "Grozījumi Ministru kabineta 2022. gada 8. marta noteikumos Nr. 157 "Noteikumi par valsts valodas zināšanu apjomu un valsts valodas prasmes pārbaudes kārtību""

· 1. Pieņemt iesniegto Ministru kabineta noteikumu projektu.
· 2. Atbalstīt valsts valodas prasmes pārbaudes procesa uzsākšanu un turpināšanu Krievijas Federācijas pilsoņiem saistībā ar Imigrācijas likuma pārejas noteikumu 58.punktu un jaunām mērķa grupām (Ukrainas civiliedzīvotāji, pārbaudes kārtotāji, kurus ietekmē normatīvo aktu izmaiņas 2022.gadā).
· 3. Pieņemt zināšanai, ka, lai nodrošinātu valsts valodas prasmes pārbaudes organizēšanas procesu Krievijas Federācijas pilsoņiem un regulārās valsts valodas prasmes pārbaudes nodrošinājumu pieaugošai mērķagrupai ģeopolitiskā konflikta ietekmē un ārējo normatīvo aktu prasību izmaiņu ietvaros uz citām mērķa grupām, papildus nepieciešamais finansējums 2023.gadā ir 1 040 000 euro un 2024.gadā un turpmāk 152 256 euro.
· 4. Izglītības un zinātnes ministrijai sagatavot un iesniegt priekšlikumu likumprojekta “Par valsts budžetu 2023.gadam un budžeta ietvaru 2023., 2024. un 2025.gadam" izskatīšanai Saeimā otrajā lasījumā, ka tiks palielināti ieņēmumi no valsts nodevas par valsts valodas prasmes pārbaudi un ar to saistītajiem pakalpojumiem 2023. gadā 1 040 000 euro apmērā un turpmāk ik gadu 152 256 euro apmērā, un paredzēt izdevumus no dotācijas no vispārējiem ieņēmumiem budžeta apakšprogrammā 42.06.00 "Valsts izglītības satura centra darbības nodrošināšana" 2023. gadā 1 040 000  euro apmērā un turpmāk ik gadu 152 256 euro apmērā, lai nodrošinātu valsts valodas prasmes pārbaudes procesu. 
· 5. Pieņemt zināšanai, ka Valsts izglītības satura centrs Ministru kabineta noteikumu projekta īstenošanu līdz likumprojekta “Par valsts budžetu 2023. gadam un budžeta ietvaru 2023., 2024. un 2025.gadam” apstiprināšanai veiks, izmantojot valsts pagaidu budžetā 2023. gadam apakšprogrammā 42.06.00 "Valsts izglītības satura centra darbības nodrošināšana" apstiprinātos izdevumus citu funkciju īstenošanai.
· 6. Pieņemt zināšanai, ka Ministru kabineta noteikumu projekta īstenošanai Valsts izglītības satura centram tiks piešķirtas divas amata vietas no Izglītības un zinātnes ministrijas.
· 7. Pieņemt zināšanai, ka Kultūras ministrija kā atbildīgā iestāde par valsts politiku sabiedrības integrācijas jomā un Sabiedrības integrācijas fonds, plānojot latviešu valodas apguves pasākumus patvēruma meklētājiem, bēgļiem un personām, kurām noteikts alternatīvais statuss, savā budžetā iekļauj finansējumu valsts nodevas samaksai par valsts valodas prasmes pārbaudi.
· 8. Atbalstīt, ka gadījumā, ja valsts valodas prasmes pārbaudes kārtotāju pieaugums 2023.gadā pārsniegs 20 000 gadījumu skaitu, tad izdevumi var tikt segti no valsts budžeta programmas 02.00.00 "Līdzekļi neparedzētiem gadījumiem”.
· 9. Valsts Kancelejai sagatavot noteikumu projektu parakstīšanai.

